1179



1179 (MCLXXIX) a fost un an obișnuit al calendarului iulian.

Evenimente 
 5-14 martie: Al treilea conciliu ecumenic de la Lateran, prezidat de către papa Alexandru al III-lea: valdensii și catharii sunt condamnați ca eretici; se instituie o reformă clericală; se instituie primele ghetouri pentru evrei; se stabilește ca papa să fie ales cu două treimi din voturile cardinalilor; se interzice comerțul cu musulmanii; este respinsă propunerea de a-i anatemiza pe mercenari.
 20 martie: Tratatul de la Cazola dintre regii Alfonso al VII-lea al Castiliei și Alfonso al II-lea al Aragonului: frontiera de sud a statului aragonez este fixată pe o linie ce leagă Biar, Castalla, Jijona și Calpe; este decisă reluarea "Reconquistei".
 23 mai: Prin bula Manifestis probatum, papa Alexandru al III-lea îl recunoaște pe Afonso al III-lea ca rege al Portugaliei, în pofida pretențiilor regilor din Castilia; Portugalia trece sub protecția directă a papalității.
 10 iunie: Bătălia de la Marj Ayoun. Victorie a sultanului Egiptului, Saladin, asupra cruciaților.
 17 iunie: Bătălia de la Kalvskinnet (în apropiere de Nidaros, astăzi Trondheim). Victorie a lui Sverre Sigurdson asupra contelui Erling Skakke, regent al regatului, care este ucis, în cadrul războiului civil din Norvegia.
 29 august: Citadela de la Gue de Jacob, aflată în construcție, este distrusă de către trupele sultanului Saladin; cruciații din Regatul Ierusalimului pierd un important punct strategic.
 octombrie: Vreme de două zile, portul cruciat Accra este blocat de către flota sultanului de Egipt, Saladin.
 1 noiembrie: Deși regele Ludovic al VII-lea al Franței este încă în viață (dar paralizat), Filip al II-lea August este încoronat la Toussaint.

Nedatate 
Așezarea mayasă de la Chichen Itza este prădată și incendiată de către regele statului Mayapan, Hunac Ceel.
Contele Filip de Alsacia întemeiază portul Damme, în apropiere de Bruges, în estuarul râului Zwin.
Generalul Muhammad ibn Sam din dinastia ghurizilor ocupă provincia Peshawar din India.
 Orașul Aberdeen primește o chartă de la regele William Leul al Scoției.
 Puternică ofensivă a almohazilor în sudul Portugaliei, cu scopul recuceririi orașului Alentejo; în paralel, o flotă musulmană atacă în Portugalia de nord, dar este respinsă de către amiralul Fuas Roupinho în apropiere de capul Espichel; flota portugheză preia inițiativa și atacă portul Ceuta din Africa de nord, unde distruge unele vase ale musulmanilor.
 Se încheie un acord între sultanul Saladin și împăratul bizantin Manuel I Comnen.
 Sultanul Egiptului, Saladin, efectuează un raid în împrejurimile orașului cruciat Tyr.

Arte, științe, literatură și filozofie 
 Este înființată Mănăstirea Igriș, cu călugări cistercieni de la Pontigny. Aceștia pun bazele primei biblioteci atestate pe teritoriul actual al României.
 Este întemeiată școala Drigung Kagyu, de promovare a budismului de tip Kagyu.
 Încep lucrările la Naviglio Grande, canal în zona Milanului.
La inițiativa papală, călugării abației Westminster înființează școala din Westminster, în Anglia.

Înscăunări 
 1 noiembrie: Filip al II-lea (Philippe Auguste), rege al Franței (1180-1223)

Nașteri 
 3 ianuarie: Theobald de Champagne, cruciat și conte de Champagne (d. 1201)
Guillaume al IV-lea, conte de Ponthieu (d. 1221).
 Hermann von Salza, mare maestru al Ordinului teutonic (d. 1239)
Jean d'Ibelin, cruciat și senior de Beirut (d. 1236).
 Mihail, cneaz de Kiev (d. 1246).
 Yaqut al-Hamawi, geograf arab din Siria (d. 1229).

Decese 
 18 iunie: Erling Skakke, pretendent la tronul Norvegiei (n. 1115).
 17 septembrie: Hildegard de Bingen, abatesă, compozitoare și poetă germană (n. 1098).
 Muzaffar Șah, primul rege din Malaysia convertit la Islam (n. ?)
 Taira no Shigemori, nobil japonez (n. 1138).

Vezi și 
 Listă de conducători de stat din 1179

1179